โดยไม่ต้องสรรหา ประยุทธ์งัด ม.44 ตั้ง พล.ต.อ.ชัยยะ นั่งเลขาฯปปง.
17 พ.ค. 2559 เว็บไซต์ ได้เผยแพร่คำสั่งหัวหน้าคณะรักษาความสงบแห่งชาติ (คสช.) ที่ 24/2559 เรื่อง การแต่งตั้งข้าราชการให้ดำรงตำแหน่ง ลงนามโดย พล.อ.ประยุทธ์ จันทร์โอชา หัวหน้า คสช. สั่ง ณ วันที่ 17 พ.ค. 2559โดยคำสั่งดังกล่าวระบุว่า ตามที่ผู้ดำรงตำแหน่งเลขาธิการคณะกรรมการป้องกันและปราบปรามการฟอกเงิน (ปปง.)พ้นจากตำแหน่งเพราะครบวาระตามกฎหมาย ซึ่งการสรรหาผู้ดำรงตำแหน่งดังกล่าวตามหลักเกณฑ์และวิธีการที่ยังไม่ได้กำหนดจะต้องใช้เวลาอีกยาวนาน ในขณะที่สำนักงานป้องกันและปราบปรามการฟอกเงิน มีภารกิจที่ต้องดำเนินการโดยเร่งด่วนเพื่อให้เป็นไปตามพันธกรณีระหว่างประเทศ การประเมินตามวงรอบ และการเร่งรัดการปฏิบัติหน้าที่ให้เป็นไปตามกฎหมายดังนั้น เพื่อให้การปฏิบัติหน้าที่ของสำนักงานป้องกันและปราบปรามการฟอกเงินเป็นไปอย่างเรียบร้อยและมีประสิทธิภาพ อันจะเป็นประโยชน์ต่อการปฏิรูปประเทศด้านการป้องกันและปราบปรามการฟอกเงิน อาศัยอำนาจตามความในมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่ง ดังต่อไปนี้ข้อ 1 ให้ พล.ต.อ.ชัยยะ ศิริอำพันธ์กุล พ้นจากตำแหน่ง จเรตำรวจแห่งชาติสำนักงานตำรวจแห่งชาติ และให้โอนไปเป็นข้าราชการพลเรือนดำรงตำแหน่งเลขาธิการคณะกรรมการป้องกันและปราบปรามการฟอกเงิน สำนักงานป้องกันและปราบปรามการฟอกเงิน โดยไม่ต้องสรรหาและให้รักษาราชการในตำแหน่งและปฏิบัติหน้าที่ดังกล่าวตั้งแต่วันที่คำสั่งนี้ใช้บังคับเป็นต้นไป และให้เสนอ สภานิติบัญญัติแห่งชาติทำหน้าที่แทนวุฒิสภาให้ความเห็นชอบต่อไปข้อ 2 เมื่อสภานิติบัญญัติแห่งชาติให้ความเห็นชอบตามข้อ 1 แล้ว ให้นำความกราบบังคมทูลเพื่อทรงพระกรุณาโปรดเกล้า ฯ แต่งตั้งตามมาตรา 42 แห่งพระราชบัญญัติป้องกันและปราบปรามการฟอกเงิน พ.ศ. 2542 ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ 5) พ.ศ. 2558 และมาตรา 24 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557ข้อ 3 คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป
17 พ.ค. 2559 เว็บไซต์ราชกิจจานุเบกษา ได้เผยแพร่คำสั่งหัวหน้าคณะรักษาความสงบแห่งชาติ (คสช.) ที่ 24/2559 เรื่อง การแต่งตั้งข้าราชการให้ดำรงตำแหน่ง ลงนามโดย พล.อ.ประยุทธ์ จันทร์โอชา หัวหน้า คสช. สั่ง ณ
ชัยยะ ศิริอำพันธ์กุล,ปปง.,ประยุทธ์ จันทร์โอชา,ม.44